Argo kry nóg 'n topprys | Nuus24
Los Angeles – Amerikaanse rolprent- en televisieskrywers het hul twee toppryse Sondag aan die spanningsverhale Zero Dark Thirty en Argo toegeken tydens die Amerikaanse Skrywersgilde-toekennings (WGA).Die draaiboekskrywer Mark Boal het die toekenning vir beste oorspronklike draaiboek gewen vir sy werk aan Zero Dark Thirty.Ben Affleck se bekroonde Argo het vir Chris Terrio die toekenning vir beste aangepaste draaiboek besorg.“Ek het nog nooit ‘n toekenning gewen waar mense my naam noem nie,” het ‘n opgewonde Terrio agter die verhoog aan die media gesê.Die WGA-toekennings het dié twee rolprente een laaste hupstoot voor volgende week se Oscars gegee omdat baie van die WGA se lede ook aan die Academy of Motion Picture Arts and Sciences, wat die Oscars toeken, behoort.Die Oscars vind op 24 Februarie plaas.Argo en Steven Spielberg se Lincoln word as die groot gunstelinge beskou om vanjaar se Oscar vir die beste rolprent te wen.– Volg Nuus24 op Twitter - Reuters
Lees meer oor: oscars VOLGENDE OP NUUS24X